29. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.74914/11052 της 23 Ιαν./7 Φεβρ.  1958 Περί επεκτάσεως της ασφαλίσεως ανεργίας εις την νήσον Σέριφον (ως προς τους μεταλλωρύχους). Έχοντες υπ’ όψιν: 1) Τας διατάξεις της παρ. 3 του άρθρ. 11 του Ν.Δ/τος 2961/54 «περί συστάσεως Οργανισμού Απασχολήσεως και Ασφαλίσεως Ανεργίας» και 2) την υπ’ αριθ. 13806/18.12.57 αναφοράς του άνω Οργανισμού, δι’ ης υπεβλήθη ημίν απόσπασμα εκ των πρακτικών της υπ’ αριθ. 222/5.12.57 συνεδριάσεως του Διοικητικού Συμβουλίου αυτού, καθ’ ην ελήφθη απόφασις περί επεκτάσεως της ασφαλίσεως ανεργίας εις την νήσον Σέριφον, ως προς τους μισθωτούς τους απασχολουμένους εις τας εκεί μεταλλευτικάς επιχειρήσεις, αποφασίζομεν: Εγκρίνομεν την ανωτέρω απόφασιν του Διοικητικού Συμβουλίου του Ο.Α.Α.Α. την ληφθείσαν κατά την υπ’ αριθ. 222/5.12.57 συνεδρίασίν του, περί επεκτάσεως της ασφαλίσεως ανεργίας εις την νήσον Σέριφον, ως προς τους μισθωτούς τους απασχολουμένους εις τας εκεί μεταλλευτικάς επιχειρήσεις και υπαγομένους δια τον κλάδον ασθενείας εις το οικείον Ταμείον Αλληλοβοηθείας. Η παρούσα δημοσιευθήτω δια της Εφημερίδος της Κυβερνήσεως. 